CELEX: 62020CA0060
Language: mt
Date: 2021-07-15 00:00:00
Title: Kawża C-60/20: Sentenza tal-Qorti tal-Ġustizzja (Il-Ħames Awla) tal-15 ta’ Lulju 2021 (talba għal deċiżjoni preliminari tal-Administratīvā apgabaltiesa – il-Latvja) – “Latvijas dzelzceļš” VAS vs Valsts dzelzceļa administrācija (Rinviju għal deċiżjoni preliminari – Trasport ferrovjarju – Direttiva 2012/34/KE – Żona ferrovjarja unika Ewropea – Artikolu 13(2) u (6) – Aċċess għall-faċilitajiet ta’ servizz u għas-servizzi relatati mal-ferroviji – Regolament (UE) 2017/2177 – Konverżjoni tal-faċilitajiet – Prerogattivi tal-korp regolatorju)

30.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 349/9
            
         
      Sentenza tal-Qorti tal-Ġustizzja (Il-Ħames Awla) tal-15 ta’ Lulju 2021 (talba għal deċiżjoni preliminari tal-Administratīvā apgabaltiesa – il-Latvja) – “Latvijas dzelzceļš” VAS vs Valsts dzelzceļa administrācija
      (Kawża C-60/20) (1)
      
      (Rinviju għal deċiżjoni preliminari - Trasport ferrovjarju - Direttiva 2012/34/KE - Żona ferrovjarja unika Ewropea - Artikolu 13(2) u (6) - Aċċess għall-faċilitajiet ta’ servizz u għas-servizzi relatati mal-ferroviji - Regolament (UE) 2017/2177 - Konverżjoni tal-faċilitajiet - Prerogattivi tal-korp regolatorju)
      (2021/C 349/11)
      Lingwa tal-kawża: il-Latvjan
      
         Qorti tar-rinviju
      
      Administratīvā apgabaltiesa
      
         Partijiet fil-kawża prinċipali
      
      
         Rikorrent:“Latvijas dzelzceļš” VAS
      
         Konvenut: Valsts dzelzceļa administrācija
      
         Fil-preżenza ta’:“Baltijas Ekspresis” AS,
      
         Dispożittiv
      
      
                  1)
               
               
                  L-Artikolu 13(2) u (6) tad-Direttiva 2012/34/UE tal-Parlament Ewropew u tal-Kunsill tal-21 ta’ Novembru 2012 li tistabbilixxi żona ferrovjarja unika Ewropea, għandu jiġi interpretat fis-sens li l-obbligu li l-impriżi ferrovjarji kollha jingħataw aċċess nondiskriminatorju għall-faċilitajiet ta’ servizz, fis-sens tal-punt 11 tal-Artikolu 3 ta’ din id-direttiva, li huma msemmija fil-punt 2 tal-Anness II tagħha, ma jistax jiġi impost fuq il-proprjetarji ta’ tali faċilitajiet li ma humiex l-operaturi tagħhom.
               
            
                  2)
               
               
                  L-Artikolu 13(6) tad-Direttiva 2012/34 għandu jiġi interpretat fis-sens li ma huwiex applikabbli għal sitwazzjoni li fiha l-proprjetarju ta’ bini li jospita faċilità ta’ servizz, fis-sens tal-punt 11 tal-Artikolu 3 ta’ din id-direttiva, li hija użata, li għandu l-intenzjoni li jtemm kuntratt ta’ kiri ta’ dan il-bini sabiex jassenja lil dan tal-aħħar għall-użu minnu stess.
               
            
         (1)  ĠU C 161, 11.5.2020.